Абыҙгилдина Венера Хәмит ҡыҙы

Абыҙгилдина Венера Хәмит ҡыҙы (18 март 1939 йыл, Башҡорт АССР-ы Маҡар районы (хәҙерге Ишембай) Йәнырыҫ ауылы — 5 май 2006 йыл, Өфө ҡалаһы) — табип-офтальмолог, Башҡортостан Республикаһының атҡаҙанған табибы (1991), СССР-ҙың һаулыҡ һаҡлау отличнигы (1981).

 Биографияһы
1964 йылда Башҡорт дәүләт медицина институтын тамамлағандан һуң Өфөлә 18-се ҡала больницаһында участка терапевты,1966 йылдан 10-сы ҡала больницаһында окулист булып эшләй.

1968 йылда Башҡорт дәүләт медицина институтының күҙ ауырыуҙары кафедраһында ординатураға уҡырға инә.

1970 йылдан башлап, Өфө күҙ ауырыуҙары фәнни-тикшеренеү институтында эшләй. 1974 йылдан- глаукома кабинеты мөдире,  шул уҡ саҡта Башҡорт АССР-ы һаулыҡ һаҡлау министрлығының баш глаукоматологы  вазифаларында эшләй. Венера Хәмит ҡыҙы  республика табиптары менән берлектә глаукома сирен киҫәтеү, уны башланған осорҙа диагнозлап, кешеләрҙең күреү һәләтен һаҡлап ҡалыу өсөн көрәшә.

1987-1998 йылдарҙа консультация- поликлиника бүлеге мөдире.

Фәнни эшмәкәрлеге 40 йәштән уҙғандар араһында  глаукоманы башланған осоронда уҡ табып, сирлеләрҙе диспансеризациялауға арналған. Венера Хәмит ҡыҙы Абыҙгилдина- 7 фәнни хеҙмәт авторы.
 Ғаиләһе 
Тормош иптәше Юнир Миңлеғәли улы Абыҙгилдин -профессор, техник фәндәр докторы, 1986- 2004 йылдарҙа Өфө дәүләт нефть-техник университет проректорыбашкирская-энциклопедия.рф/.../2.../7613-abyzgildin-yunir-minigaleevich.html. Улы- Айрат Юнир улы Абыҙгилдин, техник фәндәр докторы, Өфө дәүләт нефть-техник университетының инженерлыҡ графика кафедраһы мөдиребашкирская-энциклопедия.рф/index.php/7611.

 Һылтанмалар 
 Ишимбайская энциклопедия,-Уфа: Башкирская энциклопедия.-2015г.-С.55.

Категория:1939 йылда тыуғандар
Категория:18 мартта тыуғандар
Категория:Ишембай районында тыуғандар
Категория:2006 йылда вафат булғандар
Категория:5 майҙа вафат булғандар
Категория:Өфөлә вафат булғандар
Категория:Башҡортостандың атҡаҙанған табиптары
Категория:Башҡорт дәүләт медицина университетын тамамлаусылар